Eieren av Vestigarden eier i dag også bruka Li og Stassenga på Li, som ble kjøpt av Lars Henriksen Wager omkring år 1840. Han betalte 1 400 speciedaler for dem. Li (med Stassenga) hadde en skyld på 1 skippund i 1723. Skylda for alle bruka samlet var omkring år 1888 beregnet til 33,08 mark. Etter dette ble flere parseller frasolgt bruket, som ved sitt siste salg i 1912 hadde fått adskillig mindre skyld. Allikevel er Vestigarden den dag i dag det største bruket på Vaker. Bruket har i dag bruksnummeret 8.